[bookmark: _GoBack]1. Наименование на режима/услугата и уникален идентификатор съгласно Регистъра на услугите:  1608 Промяна на статута на недвижима културна ценност, както и отписването от Националния регистър на недвижимите културни ценности

2. Нормативно основание: чл. 14, ал. 1, т. 2 и чл. 69, ал. 1 от Закона за културното наследство и чл. 34 Наредба № Н-12
3. Срок за предоставяне: Два месеца, като в случаите по чл. 65, ал. 1, т. 2 от Закона за културното наследство, не се включва времето за съгласуване с Министерството на регионалното развитие и благоустройството и съответно Министерството на околната среда и водите.
4. Срок на действие на документа/индивидуален административен акт: безсрочно
5. Орган, осъществяващ контрол върху дейността на органа  по предоставянето на услугата: ВАС
6. Ред, включително срокове, за обжалване на действията на органа по предоставяне на услугата. Орган, пред който се  обжалва индивидуален административен акт: ВАС. Ред и срокове: по реда на АПК.
7. Процедура по предоставяне на административна услуга/издаване на индивидуалния административен акт. Всички изисквания към потребителите и всички необходими документи, които следва потребителите да предоставят:
Промените на статута на недвижима културна ценност (НКЦ), както и отписването от Националния регистър на недвижимите културни ценности, се извършват по реда за деклариране и предоставяне на статут.
Директорът на Националния институт за недвижимо културно наследство (НИНКН) прави предложение до министъра на културата за промяна на статута (класификация, категория, режими за опазване) или отписването от Националния регистър на недвижимите културни ценности.
Предложението се разглежда от Специализирания експертен съвет за опазване на недвижимите културни ценности (СЕСОНКЦ) към министъра на културата. 
Работата на съвета се организира в заседания, които се провеждат в 10-дневен срок от постъпване на предложението.
СЕСОНКЦ изготвя становище до министъра на културата в едномесечен срок от получаване на предложението на директора на НИНКН.
Констатациите и предложенията на СЕСОНКЦ по направените предложения, се отразяват в протокол, който се подписва от всички членове на съвета и се одобрява от министъра на културата.
Въз основа на становището на съвета НИНКН в 14-дневен срок подготвя окончателните материали, необходими за издаване на заповедта на министъра на културата.
В 14-дневен срок от получаване на окончателния материал, подготвен от НИНКН, министърът на културата издава заповед за промяна на статута, с която се определят съответните му елементи (класификация, категория, режими за опазване), или за отписването от Националния регистър на недвижимите културни ценности.
Заповедите на министъра на културата се обнародват в „Държавен вестник”, освен в случаите на прекратяване на временен режим на опазване.
Заповедите на министъра на културата се вписват в регистър по чл. 68 от Закона за културното наследство, чрез който се осъществява и достъпът до тях.
Министърът на културата чрез съответния регионален инспекторат по опазване на културното наследство уведомява общинските администрации за издадения акт в 14-дневен срок.

8. Всички образци и формуляри, които се попълват за предоставянето на административната услуга: Материалите, фишове 3 и 4 по Наредба № Н-12, необходимите становища и експертизите, които ще се разглеждат и обсъждат, се внасят с придружително писмо на хартиен и електронен носител (оригинал) от директора на НИНКН.
9. Начини на заявяване на услугата: Чрез деловодната система на министерството и завеждане писмо на директора на НИНКН с приложените материали в деловодството на МК на хартия и електронен носител
10. Срок на действие на документа: безсрочно (въпросът се повтаря).
11. Размер на таксата (цена): Услугата е безплатна.
12. Описание на начините на плащане: Услугата е безплатна.
13. Ред и срокове за обжалване: По реда на АПК  пред ВАС.
14. Електронен адрес за предложения  във връзка с услугата: няма.
15. Начини за получаване на резултата от услугата: По деловодна система и по поща – оригинал на заповедта на министъра на културата в НИНКН, по поща – копия от заповедта в съответната общинска администрация и регионалния инспекторат по опазване на културното наследство (ГД „ИОКН“)

